cyanic-selkie/wikianc huggingface dataset:
আগুন
শিখা
থাম্ব|[[মোমবাতি|মোমবাতির শিখা।]] থাম্ব|252x252পিক্সেল|এক সেকেন্ডের ৪০০০ ভাগের ১ ভাগ এক্সপোজারে তোলা আগুনের ছবি শিখা হলো বিক্রিয়ক গ্যাস এবং পদার্থের মিশ্রণ থেকে নিঃসৃত দৃশ্যমান, অবলোহিত এবং কখনও কখনও অতিবেগুনী আলো, যার কম্পাঙ্ক বর্ণালী প্রজ্জ্বলিত পদার্থের উপাদান এবং এতে সংঘটিত বিক্রিয়ার উৎপাদসমূহের রাসায়নিক গঠনের উপর নির্ভর করে। অনেক ক্ষেত্রে, জৈব পদার্থ যেমন কাঠ অথবা গ্যাসের অসম্পূর্ণ দহনের সময় সুট্‌ নামক কণা "আগুন" এর পরিচিত লাল-কমলা উজ্জ্বলতা উৎপাদন করে। এই আলোর একটি নিরবচ্ছিন্ন বর্ণালী রয়েছে। গ্যাসের পূর্ণ দহনে শিখায় গঠিত উত্তেজিত অণুতে বিভিন্ন ইলেকট্রন স্থানান্তরের কারণে একক তরঙ্গদৈর্ঘ্যের বিকিরণ নির্গমনের কারণে একটি হালকা নীল রঙ দেখা যায়। সাধারণত এ ঘটনায় অক্সিজেন জড়িত থাকে, কিন্তু ক্লোরিনের মধ্যে হাইড্রোজেন পোড়ালেও একটি শিখা উৎপন্ন হয় ও হাইড্রোজেন ক্লোরাইড (HCl) তৈরী হয়। আরও অন্যান্য সম্ভাব্য মিশ্রণের মধ্যে রয়েছে, ফ্লোরিন ও হাইড্রোজেন এবং হাইড্রাজিন ও নাইট্রোজেন টেট্রোক্সাইড। হাইড্রোজেন এবং হাইড্রাজিন/ইউডিএমএইচ অগ্নিশিখা একইভাবে ফ্যাকাশে নীল। কিন্তু বোরন এবং এর যৌগের দহন, যাকে বিংশ শতাব্দীর মাঝামাঝি সময়ে জেট এবং রকেট ইঞ্জিনের জন্য একটি উচ্চ শক্তির জ্বালানি হিসাবে মূল্যায়ন করা হয়েছিল, এটি তীব্র সবুজ শিখা নিঃসরণ করে, যার ফলে এর অনানুষ্ঠানিক ডাকনাম হয় "সবুজ ড্রাগন"। থাম্ব|নর্থওয়েস্ট ক্রাউন অগ্নি গবেষণা, [[কানাডা।]] একটি শিখার উজ্জ্বলতার ঘটনাটি বেশ জটিল। কৃষ্ণবস্তু বিকিরণ সুট্‌, গ্যাস এবং জ্বালানি কণা থেকে নির্গত হয়, যদিও সুট্‌ কণা নিখুঁত কৃষ্ণবস্তুর মত আচরণ করার পক্ষে খুব ছোট। এছাড়াও গ্যাসে উত্তেজিত পরমাণু এবং অণু দ্বারা ফোটন নির্গমন হয়। বিকিরণের অধিকাংশই দৃশ্যমান এবং অবলোহিত আলো হিসেবে নিঃসৃত হয়। বর্ণ নির্ভর করে কৃষ্ণবস্তুর বিকিরণের ক্ষেত্রে তাপমাত্রা এবং বিকিরণের বর্ণালীর ক্ষেত্রে রাসায়নিক বিন্যাসের উপর। তাপমাত্রার সাথে সাথে শিখার প্রভাবশালী রঙ পরিবর্তিত হয়। কানাডার বনে অগ্নিকাণ্ডের ছবিটি এই বৈচিত্র্যের একটি চমৎকার উদাহরণ। মাটির কাছাকাছি, যেখানে সবচেয়ে বেশি দহন ঘটছে, সেখানে আগুন সাদা, সাধারণভাবে জৈব পদার্থের জন্য সবচেয়ে গরম রঙ হলো হলুদ। হলুদ অঞ্চলের উপরে দেখা যায় কমলা রঙ, যা শীতল, তারপর লাল, যা আরও শীতল। লাল অঞ্চলের উপরে আর দহন ঘটে না এবং অদাহ্য কার্বন কণা কালো ধোঁয়া হিসাবে দৃশ্যমান হয়। থাম্ব|আগুন মাধ্যাকর্ষণ দ্বারা প্রভাবিত হয়। বাম: পৃথিবীতে আগুনের শিখা; ডান: [[আন্তর্জাতিক মহাকাশ স্টেশন|আন্তর্জাতিক মহাকাশ স্টেশনে আগুনের শিখা]] স্বাভাবিক মাধ্যাকর্ষণ শক্তির অধীনে একটি শিখার সাধারণ বণ্টন পরিচলনের উপর নির্ভর করে, কেননা সুট্‌ সাধারণত শিখার শীর্ষে ওঠার একটি প্রবণতা দেখায়, যেমনটা মোমবাতির হলুদ শিখায় দেখা যায়। স্বল্প মাধ্যাকর্ষণ বা শূন্য মাধ্যাকর্ষণে, যেমন মহাশূন্যে, পরিচলন ঘটে না এবং শিখা আরো নীল এবং আরো কার্যকর হওয়ার প্রবণতা নিয়ে গোলাকার আকার ধারণ করে (যদিও এটি ধীরে সরানো না হলে নিভে যেতে পারে যেহেতু দহন থেকে উৎপন্ন কার্বন ডাই অক্সাইড স্বল্প মাধ্যাকর্ষণে সহজে ছড়িয়ে পড়তে পারে না বরং তা শিখা নেভানোর প্রবণতা দেখায়। এই পার্থক্যের বেশ কিছু ব্যাখ্যা আছে, যার মধ্যে সবচেয়ে সম্ভাব্য ব্যাখ্যাটি বলে যে তাপমাত্রা এতটাই সমানভাবে বিতরণ হয় যে সুট্‌ গঠিত হয় না এবং পূর্ণ দহন ঘটে। নাসার গবেষণায় দেখা গেছে যে স্বল্প মাধ্যাকর্ষণে ডিফিউশন শিখা, সুট্‌ উৎপন্ন হওয়ার পর পৃথিবীর চেয়ে অধিক জারিত হতে দেয়, কারণ স্বাভাবিক মাধ্যাকর্ষণ অবস্থার তুলনায় স্বল্প মাধ্যাকর্ষণে ব্যবস্থাটি ভিন্ন আচরণ প্রদর্শন করে। এইসব আবিষ্কার ফলিত বিজ্ঞান এবং শিল্পে প্রয়োগ করা সম্ভব, বিশেষ করে জ্বালানি দক্ষতার ক্ষেত্রে।
দহন ইঞ্জিনে, শিখা নির্মূল করতে বিভিন্ন পদক্ষেপ গ্রহণ করা হয়। পদ্ধতিটি মূলত জ্বালানি হিসেবে তেল, কাঠ, নাকি জেট ফুয়েলের মত উচ্চ শক্তির জ্বালানি ব্যবহৃত হয়েছে তার উপর নির্ভর করে।
সাধারণ রুদ্ধতাপীয় তাপমাত্রা
একটি জ্বালানি এবং জারক জুটির রুদ্ধতাপীয় শিখা তাপমাত্রা হলো, যে তাপমাত্রায় গ্যাসসমূহ দহনে স্থিতিশীলতা অর্জন করে।
অগ্নি বাস্তুবিদ্যা
প্রতিটি প্রাকৃতিক বাস্তুতন্ত্রের নিজস্ব অগ্নি ব্যবস্থা আছে এবং ঐ বাস্তুতন্ত্রের জীবসত্তাগুলো অগ্নি শাসনের সাথে অভিযোজিত বা তার উপর নির্ভরশীল। অগ্নি ব্যবস্থা বলতে বোঝানো হচ্ছে দীর্ঘকালীন কোনো এলাকায় দাবানলের নমুনা ও তীব্রতা। আগুন ভিন্ন ভিন্ন পর্যায়ে বিভিন্ন জীবের আবাসস্থলের বৈচিত্র্য তৈরি করে। উদ্ভিদ, প্রাণী এবং জীবাণুর বিভিন্ন প্রজাতি একটি নির্দিষ্ট পর্যায় নিজের কাজে লাগানোর জন্য বিশেষায়িত হয়ে ওঠে এবং এই বিভিন্ন ধরনের বৈচিত্র্য তৈরি করে, আগুন একটি বাস্তুতন্ত্রের মধ্যে অধিক সংখ্যক প্রজাতির উপস্থিত থাকার সুযোগ তৈরি করে।
জীবাশ্ম প্রমাণ
আগুনের প্রথম জীবাশ্ম প্রমাণ পাওয়া যায়, ৪৭ কোটি বছর আগে মধ্য অর্ডোভিশিয়ান যুগে যখন ভূমি ভিত্তিক উদ্ভিদকুল ব্যাপকভাবে প্রতিষ্ঠার পর তাদের নিঃসৃত অক্সিজেন, পূর্বের তুলনায় একদম নতুন ভাবে বায়ুমণ্ডলে জমা হতে শুরু করে। অক্সিজেনের এই ঘনত্ব ১৩% এর অধিক হলে তা দাবানলের সম্ভাবনা তৈরি করে। দাবানলের সর্বপ্রথম প্রমাণ, ৪২ কোটি বছর আগে সিলুরিয়ান যুগের শেষের দিকের অঙ্গারকৃত উদ্ভিদের জীবাশ্ম দ্বারা পাওয়া যায়। প্রয়াত ডেভোনিয়ান যুগের একটি বিতর্কিত ব্যবধান ছাড়া এরপরের সকল যুগেই কাঠকয়লার অস্তিত্ব বিদ্যমান। বায়ুমণ্ডলীয় অক্সিজেনের মাত্রা কাঠকয়লার প্রাচুর্যের সাথে ঘনিষ্ঠভাবে সম্পর্কিত, তাই পরিষ্কারভাবেই অক্সিজেন দাবানলের প্রসারতার প্রধান কারণ। আগুন আরো প্রতুল হয়ে ওঠে যখন প্রায় ৬০ থেকে ৭০ লক্ষ বছর আগে ঘাস অনেক বাস্তুতন্ত্রের প্রভাবশালী উপাদান হয়ে ওঠে, যা আরো দ্রুত আগুন ছড়িয়ে পড়ার জন্য সহায়ক পরিবেশ তৈরি করে। এইসব অগ্নিকাণ্ডসমূহ একটি উষ্ণ ও শুষ্ক অগ্নি অনুকূল জলবায়ু তৈরির মাধ্যমে একটি ইতিবাচক প্রতিক্রিয়া প্রক্রিয়া শুরু করে থাকতে পারে।
মানব নিয়ন্ত্রণ
বাম|থাম্ব|[[নামিবিয়া|নামিবিয়ার একজন অরণ্যবাসী আগুন জ্বালাচ্ছেন।]] থাম্ব|একটি ম্যাচ জ্বালানোর প্রক্রিয়া। থাম্ব|[[টুর্কু|টুর্কুর মহাগ্নিকাণ্ডের পর ক্যাথিড্রাল এবং একাডেমি ভবনের চিত্র, গুস্তাফ উইলহেল্ম ফিনবার্গ।]] আগুন নিয়ন্ত্রণের ক্ষমতা আদিম মানুষের জীবনযাপনে একটি নাটকীয় পরিবর্তন এনেছিল। তাপ এবং আলো প্রাপ্তির জন্য আগুন ব্যবহার করা থেকেই মানুষের পক্ষে খাদ্য রান্নার পদ্ধতি শেখা সম্ভব হয়েছে, যার মাধ্যমে একই সাথে পুষ্টির বৈচিত্র্য এবং প্রাপ্যতা বৃদ্ধি পেয়েছে এবং খাদ্যে অবস্থিত অণুজীব হত্যার মাধ্যমে রোগ-ব্যাধি হ্রাস করা সম্ভব হয়েছে। আগুন থেকে প্রাপ্ত তাপ মানুষকে ঠাণ্ডা আবহাওয়ায় উষ্ণ থাকতে সাহায্য করে ও শীতল জলবায়ুতে তাদের বসবাস করতে সক্ষম করে তোলে। এছাড়াও আগুন নিশাচর শিকারী প্রাণীদের থেকে রক্ষা করেছে। রান্না করা খাবারের প্রমাণ, ১০ লক্ষ বছর আগে থেকে পাওয়া যায়, যদিও সম্ভবত ৪ লক্ষ বছর আগে মানুষ নিয়ন্ত্রিত ভাবে আগুন ব্যবহার করতে শেখে। প্রায় ১০ লক্ষ বছর আগে একটি নিয়ন্ত্রিত পদ্ধতিতে আগুন ব্যবহারের কিছু প্রমাণ পাওয়া যায়। প্রায় ৫০ হাজার থেকে ১ লক্ষ বছর আগের সময়কালে আগুন ব্যবহারের ব্যাপক প্রমাণ পাওয়া যায়, এই সময় থেকেই আগুনের নিয়মিত ব্যবহারের ইঙ্গিত পাওয়া যায়; কৌতূহল উদ্দীপক ভাবে, বায়ু দূষণের প্রতি প্রতিরোধশক্তিও একই সময়ে মানবকূলে বিকশিত হতে শুরু করে। আগুনের ব্যবহার ক্রমশ উন্নত হয়ে, কাঠকয়লা তৈরি করা থেকে এবং হাজার হাজার বছর আগে বন্যপ্রাণী নিয়ন্ত্রণ পর্যন্ত এর ব্যবহার পাওয়া যায়।
এছাড়াও আগুন শতাব্দীর পর শতাব্দী ধরে নির্যাতন এবং মৃত্যুদণ্ডের একটি উপায় হিসেবে ব্যবহার করা হয়েছে, যেমন দগ্ধ করে মৃত্যুদণ্ড এবং সেই সাথে লোহার বুটের মত নির্যাতন যন্ত্র, যা পানি, তেল, এমনকি সীসা দিয়ে ভর্তি করে পরিধানকারীর যন্ত্রণার জন্য উন্মুক্ত আগুনের উপর উত্তপ্ত করা যেতো।
নব্যপ্রস্তর যুগীয় বিপ্লব অবধি, শস্য ভিত্তিক কৃষি প্রবর্তনের সময়, সারা বিশ্বের মানুষ প্রাকৃতিক ব্যবস্থাপনায় আগুন কে হাতিয়ার হিসেবে ব্যবহার করতে শুরু করে। এটি অনিয়ন্ত্রিত "উষ্ণ আগুন", যা মাটিকে ক্ষতিগ্রস্ত করে, তা নয় বরং এটি নিয়ন্ত্রিত বা "শীতল আগুন"। উষ্ণ আগুন উদ্ভিদ এবং প্রাণী ধ্বংস করে এবং বিভিন্ন গোষ্ঠীকে বিপন্ন করে। এটি বিশেষত বর্তমানকালের বনের একটি সমস্যা যেখানে কাষ্ঠল ফসলের বৃদ্ধি উৎসাহিত করার জন্য প্রচলিত আগুনের নিবারণ করা হয়। শীতল আগুন সাধারণত বসন্ত এবং শরৎকালে তৈরি করা হয়। এর সাহায্যে লতাগুল্ম পরিষ্কার করা হয় ও বায়োমাস পোড়ানো হয়, যা অধিক ঘন হয়ে গেলে উষ্ণ আগুন তৈরি করতে পারে। এগুলো পরিবেশে অধিক বিভিন্নতা প্রদান করে যা উদ্ভিদ বৈচিত্র্য সৃষ্টিতে সহায়তা করে। এগুলো ঘন, অচল বন মানুষের পক্ষে অতিক্রমযোগ্য করে তোলে। প্রাকৃতিক ব্যবস্থাপনার ক্ষেত্রে অগ্নিকাণ্ডের আরেকটি ব্যবহার হচ্ছে কৃষিকাজের জন্য জমি পরিষ্কার। এই ধরনের কৃষি এখনও ক্রান্তীয় আফ্রিকা, এশিয়া এবং দক্ষিণ আমেরিকা জুড়ে প্রচলিত। আর্থ ইনস্টিটিউটের সেন্টার ফর এনভায়রনমেন্টাল রিসার্চ এন্ড কনজারভেশন-এর একজন পরিবেশবিদ, মিগুয়েল পিনেদো-ভাস্কুয়েজ এর মতে "বর্ধিত এলাকা পরিষ্কার এবং মাটিতে বৃদ্ধিপ্রাপ্ত গাছপালা থেকে পুষ্টি পুনরায় মাটিতে মুক্ত করার ক্ষেত্রে ক্ষুদ্র কৃষকদের জন্য, এটি একটি উপযুক্ত উপায়"। তবে এই উপযুক্ত কৌশলটিও সমস্যাজনক। ক্রমবর্ধমান জনসংখ্যা, বন উজাড়করণ এবং উষ্ণ জলবায়ু পৃথিবীর পৃষ্ঠকে আরও অধিক দাবানল প্রবণ করে তুলছে। এগুলো বাস্তুতন্ত্র এবং মানব অবকাঠামোর ক্ষতি করে, স্বাস্থ্য-জনিত সমস্যার সৃষ্টি করে, এবং কার্বন এবং স্যুটের সর্পিল পাঠায় যা বায়ুমণ্ডলের আরো উষ্ণতাকে উৎসাহিত করতে পারে - এবং এইভাবে আরো আগুনে খাওয়ানো হয়। এগুলো বাস্তুতন্ত্র এবং মানব অবকাঠামোর ক্ষতি করে, স্বাস্থ্য সমস্যার সৃষ্টি করে এবং কার্বন ও সুট্‌ এর নির্গমন ঘটিয়ে বায়ুমণ্ডলের উষ্ণতাকে আরো প্রণোদিত করতে পারে। বর্তমানে বিশ্বব্যাপী, প্রায় ৫০ লক্ষ বর্গ কিলোমিটার, যা মার্কিন যুক্তরাষ্ট্রের অর্ধেকের বেশির এলাকার সমান, একটি নির্দিষ্ট বছরে পুড়ে যায়।
আগুনের অসংখ্য আধুনিক প্রয়োগ রয়েছে। বৃহত্তর অর্থে, পৃথিবীর প্রায় প্রতিটি মানুষই প্রতিদিনি একটি নিয়ন্ত্রিত ব্যবস্থায় আগুন ব্যবহার করে। অন্তর্দহন ইঞ্জিন বিশিষ্ট যানবাহন ব্যবহারকারীরা প্রতিবার গাড়ি চালানোর সময় আগুন ব্যবহার করে। তাপবিদ্যুৎ কেন্দ্র থেকে বিদ্যুৎ সরবরাহ করে মানুষের চাহিদার একটি বড় অংশ পূরণ করা হয়। বাম|থাম্ব|১৯৪৩ সালের জুলাই মাসে চারটি আগ্নেয় বোমা হামলার পর [[হামবুর্গ, যা আনুমানিক ৫০,০০০ লোককে হত্যা করে। ]] যুদ্ধে আগুন ব্যবহারের একটি দীর্ঘ ইতিহাস রয়েছে। আগুন সব প্রারম্ভিক তাপীয় অস্ত্রের ভিত্তি হিসেবে কাজ করেছে। ট্রোজান যুদ্ধের সময় একটি কাঠের ঘোড়ায় লুকিয়ে, গ্রিক সৈন্যদের ট্রয় পুড়িয়ে ফেলার ঘটনা হোমার বর্ণনা করেছেন। পরবর্তীতে বাইজেন্টাইন নৌবহর জাহাজ ও সৈন্য আক্রমণ করতে গ্রিকদের তৈরি আগ্নেয়াস্ত্র ব্যবহার করে। প্রথম বিশ্বযুদ্ধে, পদাতিক বাহিনী সর্বপ্রথম আধুনিক ফ্লেমথ্রোয়ার বা অগ্নি-বর্ষক ব্যবহার করে এবং দ্বিতীয় বিশ্বযুদ্ধে সফলভাবে সশস্ত্র যানবাহনে এই অস্ত্র সংযুক্ত করা হয়। দ্বিতীয় বিশ্বযুদ্ধে, অক্ষ এবং মিত্রশক্তি উভয়েই সমানভাবে আগ্নেয় বোমা ব্যবহার করে, উল্লেখযোগ্যভাবে টোকিও, রটার্ডাম, লন্ডন, হামবুর্গ এবং কুখ্যাতভাবে ড্রেসডেনে। মার্কিন যুক্তরাষ্ট্রের সামরিক বিমান বাহিনী যুদ্ধের শেষ মাসগুলোতে জাপানি লক্ষ্যবস্তুর বিরুদ্ধে ব্যাপকভাবে আগ্নেয় বোমা প্রয়োগ করে ও প্রাথমিকভাবে কাঠ এবং কাগজের বাড়ি নির্মিত সমগ্র শহর ধ্বংস করে। ১৯৪৪ সালের জুলাই মাসে, দ্বিতীয় বিশ্বযুদ্ধের শেষের দিকে তারা নাপ্লাম বোমা ব্যবহার শুরু করে; যদিও ভিয়েতনাম যুদ্ধের আগ পর্যন্ত এর ব্যবহার জনগণের মনোযোগ আকর্ষণ করেনি, এ যুদ্ধে মলটভ ককটেইল ও ব্যবহার করা হয়।
জ্বালানি হিসেবে ব্যবহার
থাম্ব|[[গণপ্রজাতন্ত্রী চীন|গণপ্রজাতন্ত্রী চীনের একটি কয়লা চালিত বিদ্যুৎ কেন্দ্র।]] জ্বালানি প্রজ্জ্বলিত করা হলে ব্যবহারযোগ্য শক্তি মুক্ত হয়। কাঠ একটি প্রাগৈতিহাসিক জ্বালানি এবং আজও জীবাশ্ম জ্বালানি হিসেবে বেশ কার্যকর। বিদ্যুৎ কেন্দ্রে খনিজ তেল, প্রাকৃতিক গ্যাস, এবং কয়লার মত জীবাশ্ম জ্বালানি ব্যবহার করে বর্তমানে বিশ্বের অধিকাংশ বিদ্যুৎ সরবরাহ করা হয়; ইন্টারন্যাশনাল এনার্জি এজেন্সি বা আন্তর্জাতিক শক্তি সংস্থার হিসাব অনুযায়ী, ২০০২ সালে বিশ্বের প্রায় ৮০% শক্তি এসব উৎস থেকে এসেছে। বিদ্যুৎ উৎপাদন কেন্দ্রে আগুনের সাহায্যে পানি উত্তপ্ত করে বাষ্প তৈরি করা হয় যা টার্বাইন চালায়। এরপর টার্বাইন, একটি বৈদ্যুতিক জেনারেটরের ঘূর্ণনের মাধ্যমে বিদ্যুৎ উৎপাদন করে। এছাড়াও বাহ্যিক এবং অন্তর্দহন উভয় ইঞ্জিনেই আগুনের সাহায্যে সরাসরি যান্ত্রিক কাজ লাভ করা যায়।
আগুন জ্বলার পর দাহ্য পদার্থের অদহনযোগ্য কঠিন অবশেষের গলনাঙ্ক শিখা তাপমাত্রার নিচে থাকলে তাকে ক্লিঙ্কার বলা হয়, যাতে এটি শীতল হয়ে ঘনীভূত হয় এবং এই অবশেষকে ছাই বলা হয় যদি এর গলনাঙ্ক শিখা তাপমাত্রার উপরে থাকে।
সুরক্ষা এবং প্রতিরোধ
থাম্ব|২০০৪ সালে প্রতি ১০০,০০০ বাসিন্দার অগ্নিকাণ্ডের কারণে ডিসেবিলিটি-এডজাস্টেড লাইফ ইয়ার বা বিকলাঙ্গতা সমন্বিত জীবনকাল। {{legend|#b3b3b3|তথ্য নেই}} {{legend|#ffff65|৫০ এর কম}} {{legend|#fff200|৫০–১০০}} {{legend|#ffdc00|১০০–১৫০}} {{legend|#ffc600|১৫০–২০০}} {{legend|#ffb000|২০০–২৫০}} {{legend|#ff9a00|২৫০–৩০০}} {{legend|#ff8400|৩০০–৩৫০}} {{legend|#ff6e00|৩৫০–৪০০}} {{legend|#ff5800|৪০০–৪৫০}} {{legend|#ff4200|৪৫০–৫০০}} {{legend|#ff2c00|৫০০–৬০০}} {{legend|#cb0000|৬০০ এর অধিক}} বিশ্বব্যাপী দাবানল প্রতিরোধের জন্য বিভিন্ন কৌশল ব্যবহার করা হয়, যেমন বন্যভূমির আগুন ব্যবহার বা নিয়ন্ত্রিত অগ্নিকাণ্ড। বন্যভূমির আগুন ব্যবহার অর্থ হলো প্রাকৃতিকভাবে সৃষ্ট আগুন পর্যবেক্ষণ করা হয় কিন্তু পুড়তে দেওয়া হয়। নিয়ন্ত্রিত অগ্নিকাণ্ড হলো কম বিপজ্জনক আবহাওয়ায় সরকারী সংস্থা দ্বারা প্রজ্জ্বলিত আগুন।
অগ্নিনির্বাপন মূলত আগুন জ্বলনের উৎস হ্রাস করার উদ্দেশ্যে করা হয়। এছাড়াও কীভাবে আগুন এড়াতে হয় মানুষকে সে শিক্ষা দেওয়াও এর অন্তর্ভুক্ত। বিভিন্ন বিদ্যালয় এবং উঁচু ভবনে প্রায়ই ফায়ার ড্রিল পরিচালনা করে নাগরিকদের অগ্নিকাণ্ডের প্রতিক্রিয়া কেমন হওয়া উচিত সে শিক্ষা দেওয়া হয়। উদ্দেশ্যপ্রণোদিতভাবে ধ্বংসাত্মক আগুন জ্বালানো অধিকাংশ স্থানেই অপরাধ হিসেবে গণ্য হয়।
আদর্শ ভবনের নিয়মানুযায়ী আগুনের ক্ষতি কমাতে অগ্নি সুরক্ষা ব্যবস্থা রাখা প্রয়োজন। সক্রিয় অগ্নি সুরক্ষার সবচেয়ে সাধারণ রূপ হলো ফায়ার স্প্রিঙ্কলার। অধিকাংশ উন্নত দেশে ভবন, ভবনের উপাদান এবং আসবাবপত্রের অগ্নি প্রতিরোধ ক্ষমতা এবং দাহ্যতা পরীক্ষা করা হয়। এছাড়াও যানবাহন এবং জাহাজে ব্যবহৃত প্লাস্টিক ও সজ্জা সামগ্রীও পরীক্ষা করা হয়।
অগ্নি সুরক্ষা ব্যবস্থা অগ্নি প্রতিরোধ করতে ব্যর্থ হলে, অগ্নি বীমা আর্থিক ক্ষতি কমাতে পারে। কেন্দ্র|থাম্ব|300x300পিক্সেল|২০০২ সালের জুলাই থেকে ২০১১ সালের জুলাই পর্যন্ত মার্কিন যুক্তরাষ্ট্রে সনাক্তকৃত অগ্নিকাণ্ড।
পুনরূদ্ধার
থাম্ব|অগ্নিকাণ্ডে ক্ষতিগ্রস্ত রেঁস্তোরা। অগ্নিকাণ্ডের ক্ষয়ক্ষতির ধরনের উপর নির্ভর করে বিভিন্ন পুনরূদ্ধার পদ্ধতি প্রয়োগ করা হয়। আগুন ক্ষতির পর পুনর্বহাল সম্পত্তি ব্যবস্থাপক, ভবন রক্ষণাবেক্ষণ কর্মী অথবা বাড়ির মালিক নিজেই এ কাজ করতে পারেন; তবে, একজন পেশাদার বিশেষজ্ঞের সাথে যোগাযোগ অগ্নি ক্ষতিগ্রস্ত সম্পত্তি পুনরুদ্ধারের সবচেয়ে নিরাপদ উপায় হিসেবে বিবেচিত। তাদের অধিকাংশই ফায়ার এন্ড ওয়াটার রিস্টোরেশন নামে তালিকাভুক্ত এবং তারা দ্রুত মেরামতে সাহায্য করতে পারে, তা সে বাড়িই হোক বা বড় প্রতিষ্ঠান হোক। এই প্রতিষ্ঠানগুলো নির্দিষ্ট এলাকার ভোক্তা বিষয়ক অধিদপ্তর দ্বারা নিয়ন্ত্রিত হয়। ক্যালিফোর্নিয়ায়, সকল ফায়ার অ্যান্ড ওয়াটার রিস্টোরেশন কোম্পানি ক্যালিফোর্নিয়া কন্ট্রাক্টর স্টেট লাইসেন্স বোর্ডের মাধ্যমে নিবন্ধিত।
ওয়ার্ডনেট
ওয়ার্ডনেট (WordNet) হচ্ছে ইংরেজি ভাষার জন্য একটি আভিধানিক শব্দার্থিক নেটওয়ার্ক। এটি ইংরেজি শব্দকে প্রতিশব্দের সেটে ভাগ করে, সেসব প্রতিশব্দের সেটের সংক্ষিপ্ত সংজ্ঞা এবং ব্যবহারের উদাহরণ (gloss) প্রদান করে, এবং তাদের অথবা তাদের সদস্যদের মধ্যে সম্পর্ক প্রদর্শন করে। এজন্য ওয়ার্ডনেটকে একটি অভিধান ও সমার্থশব্দকোষের সমন্বয় হিসেবেও সংজ্ঞায়িত করা যেতে পারে; যদিও এটি ওয়েব ব্রাউজারের মাধ্যমে ব্যবহারকারীদের জন্য সুলভ। এটা স্বয়ংক্রিয় লিখন বিশ্লেষণ ও কৃত্রিম বুদ্ধিমত্তায় প্রাথমিকভাবে ব্যবহার করা হয়।
মিস্টার অ্যান্ড মিসেস আইয়ার
মিস্টার অ্যান্ড মিসেস আইয়ার ২০০২ সালের একটি ভারতীয় কাহিনী চলচ্চিত্র। অপর্ণা সেন রচিত ও পরিচালিত এবং এন. ভেঙ্কটেসান প্রযোজিত এই ছবিতে অপর্ণা সেনের কন্যা কঙ্কনা সেন শর্মা মীনাক্ষী আইয়ার চরিত্রে অভিনয় করেছেন যিনি একজন তামিল আইয়ার ব্রাহ্মণ হিন্দু চরিত্র। রাহুল বোস রাজা চৌধুরীর চরিত্রে অভিনয় করেছেন যিনি এক জন বাঙালি মুসলিম বন্যজীবনের ফটোগ্রাফার। গল্পটি ভারতে সাম্প্রদায়িক দ্বন্দ্বে সংঘটিত হত্যাকাণ্ডের মধ্যে একটি দুর্ভাগ্যজনক বাস যাত্রা চলাকালীন এই দুই প্রধান চরিত্রের চারদিকে ঘোরাফেরা করে। ভারতীয় তবলা বাদ্যে মহান সঙ্গীত স্রষ্টা জাকির হুসেন চলচ্চিত্রটির ব্যাকগ্রাউন্ড স্কোর এবং সংগীত রচনা করেছেন এবং সিনেম্যাটোগ্রাফারের দায়িত্বে আছেন গৌতম ঘোষ যিনি নিজেই একজন চলচ্চিত্র পরিচালক।
মিস্টার অ্যান্ড মিসেস আইয়ার এর প্রিমিয়ার হয়েছিল সুইজারল্যান্ড এর লোকার্ণো আন্তর্জাতিক চলচ্চিত্র উৎসব এ এবং আরও অন্যান্য বিশিষ্ট চলচ্চিত্র উৎসব এ প্রদর্শিত হয়েছিল। ছবিটি ১৯ জুলাই ২০০২ তারিখে ভারতীয় দর্শকদের জন্য মুক্তি পেয়েছিল। মুক্তির পর সমালোচকদের প্রশংসা লাভ করে এবং হাওয়াই আন্তর্জাতিক চলচ্চিত্র উৎসব এ গোল্ডেন ম্যাইলে পুরস্কার ও জাতীয় সংহতি রক্ষায় সেরা কাহিনী চিত্রের জন্য নার্গিস দত্ত পুরস্কার সহ বেশ কয়েকটি জাতীয় এবং আন্তর্জাতিক পুরস্কার লাভ করে। ছবিটি ডিভিডি হিসাবে প্রকাশিত হয়েছিল। সিনেমাটিতে হিন্দি, তামিল এবং বাংলা ভাষার বিক্ষিপ্ত ব্যবহারের সহ ইংরেজিকে প্রধান ভাষা হিসাবে ব্যবহার করা হয়েছে।
পটভূমি
মীনাক্ষী আইয়ার (কঙ্কনা সেন শর্মা) এবং তাঁর শিশু পুত্র সান্থানাম তাঁর বাবা-মার সাথে দেখা করার পরে বাড়ী ফিরতে বাসে যাত্রা শুরু করেন। বাস স্টেশনে মীনাক্ষীর সাথে রাজা চৌধুরীর (রাহুল বোস) পরিচয় করিয়ে দেন তাঁদের একজন সাধারণ বন্ধু। বন্যজীবনের ফটোগ্রাফার রাজাকে মীনাক্ষীর বাবা-মা ভ্রমণের সময় তাঁদের মেয়ে এবং নাতির দেখাশোনার জন্য অনুরোধ করেন। বাসের যাত্রীদের মধ্যে অল্প বয়স্ক যুবক, দু'জন শিখ পুরুষ, এক বয়স্ক মুসলিম দম্পতি, এক প্রবল রোম্যান্স-সম্পন্ন নব্য দম্পতি, একটি মানসিক প্রতিবন্ধী ছেলে এবং তার মা এবং কিছু তাস খেলুড়ে ব্যক্তি রয়েছেন। বাসটি একটি সড়ক অবরোধের মুখোমুখি হয় এবং বাসচালক ঘুরপথে এগোনোর চেষ্টা করেছিলেন। কিন্তু কাছাকাছি অঞ্চলে হিন্দু-মুসলমানের মধ্যে সাম্প্রদায়িক হিংসার কারণে ট্র্যাফিক জ্যামে রাস্তা বন্ধ হয়ে গেছে।
মীনাক্ষীর কাছে রাজা তাঁর মুসলিম পরিচয় প্রকাশ করেন। উচ্চ বর্ণ এবং রক্ষণশীল হিন্দু ব্রাহ্মণ পরিবার থেকে আগত মীনাক্ষী এতে হঠাৎ বিস্মিত হন যে যাত্রাপথে তাঁকে দেওয়া যে জল তিনি পান করেছিলেন তা এক মুসলমানের এগিয়ে দেওয়া! হতবাক তিনি রাজাকে স্পর্শ না করতে বলেন। রাজা বাস ত্যাগ করে যাওয়ার কথা ভাবতে থাকেন। কিন্তু টহলরত পুলিশ তাঁকে বাসের ভিতরে থাকতে বাধ্য করেন। কেন না দাঙ্গার কারণে কারফিউ ঘোষণা করা হয়েছিল। অন্যান্য অঞ্চলে স্কাউটের উদ্দেশ্যে পুলিশ রওনা হওয়ার পরে একদল দাঙ্গাবাজ হিন্দু জনতা এসে জোর করে বাসে ঢুকে পড়ে। তারা যাত্রীদের ধর্মীয় পরিচয় সম্পর্কে জিজ্ঞাসাবাদ শুরু করে এবং সন্দেহ হলে তারা এমনকি ব্যক্তির সুন্নত আছে কিনা তা পরীক্ষা করে নিতে শুরু করে।
নিজেকে রক্ষা করার তাগিদে যাত্রীদের মধ্যে এক ইহুদি যাঁর খতনা করা ছিল তিনি এক বৃদ্ধ মুসলিম দম্পতির দিকে হামলাকারীদের দৃষ্টি আকর্ষণ করতে ইঙ্গিত করেন। তাদের নেতা বৃদ্ধ দম্পতিকে বাস থেকে টেনে নামায়। কিশোর-কিশোরীদের মধ্যে একজন এর বিরুদ্ধে প্রতিরোধ করে উঠলে হামলাকারীরা তাকে লাঞ্ছিত করে। রাজা প্রতিরোধ করতে উঠে দাঁড়াতে উদ্যত হলে মীনাক্ষী তাঁর কোলে সান্থানামকে বসিয়ে দিয়ে বাচ্চাকে ধরার নির্দেশ দেন যাতে রাজার মুসলিম পরিচয় প্রকাশ্যে না আসে। হামলাকারীরা তাঁদের পরিচয় জিজ্ঞাসা করলে মীনাক্ষী তাদের নেতাকে বলেন যে তিনি হলেন মিসেস আইয়ার এবং রাজা তাঁর স্বামী। এই ঘটনার মুখোমুখি হওয়ার পরে যাত্রীরা রাত্রে বাসেই কাটান।
সকালে যাত্রীরা আশেপাশের গ্রামে সাময়িক আবাসন খোঁজা শুরু করেন। রাজা এবং মীনাক্ষী নিজেদের মিস্টার এবং মিসেস আইয়ার হিসাবে চিহ্নিত করেও কোনও আবাসন পেতে ব্যর্থ হন। তবে আগের সন্ধ্যার টহলদার পুলিশ অফিসার একটি পরিত্যক্ত বন বাংলোয় আশ্রয় দিয়ে তাঁদেরকে জামিনে ছাড়িয়ে দেন। বাংলোতে কেবল একটিই ব্যবহারযোগ্য বেডরুম উপলব্ধ আছে। মীনাক্ষী রাজার সাথে ঘর ভাগ করতে অস্বীকার করেন এবং অপরিচিত ব্যক্তির সাথে আসার জন্য নিজেকে অভিশাপ দেন। বর্ণ ও ধর্ম সম্পর্কে তাঁর পুরানো সংস্কারের মুখোমুখি হতে হয় রাজাকে। একটি সংক্ষিপ্ত ঝগড়ার পরে রাজা তাঁকে শোবার ঘরে আরাম করার অনুমতি দিয়ে বাইরে ঘুমোতে চলে যান। পরেরদিন সকালে মীনাক্ষী যখন রাজাকে খুঁজে পান না তখন তিনি সান্থানাম ও তাঁকে কেন এমন জায়গায় রেখে গেলেন তা নিয়ে চিন্তিত ও ক্রুদ্ধ হয়ে ওঠেন। তবে শীঘ্রই বাইরে রাজাকে ঘুমোতে দেখতে পেয়ে স্বস্তি বোধ করেন। তাঁরা কাছের গ্রামের একটি রেস্তোঁরা পৌঁছানোর পরে সেখানে বাসের কিশোরীদের সাথে দেখা হয়। তারা মীনাক্ষী এবং রাজার প্রেমের গল্পটি জানার জন্য খুবই উৎসুক ছিল। তাদের প্রহসনকে টিকিয়ে রেখে দুজনেই তাঁদের মধুচন্দ্রিমায় যাওয়ার আগে সেখান তাঁরা কীভাবে মিলিত হয়েছিলেন সে সব নিয়ে একটি তাৎক্ষণিক গল্প ফেঁদে ফেলেন। বাংলোয় অবস্থানকালে তাঁরা একে অপরের বিশ্বাস এবং ধর্মকে আবিষ্কার করেন। সেই রাতে হামলাকারীদের একজনের দ্বারা এক ভয়াবহ হত্যা প্রত্যক্ষ করলে মীনাাক্ষীকে হতবাক করে দিয়ে রাজা স্বস্তি দিতে এগিয়ে আসেন।
পরের দিন তাঁরা সেনাবাহিনীর সহায়তায় একটি রেলস্টেশনে পৌঁছোন। সেখানে তাঁরা ট্রেনে চড়ে তাঁদের গন্তব্যের দিকে রওনা হন। তাঁদের গন্তব্য স্টেশন কলকাতা। মীনাক্ষীর স্বামী মিঃ আইয়ার তাঁকে এবং সান্থানামকে দেখতে আসেন। মীনাক্ষী রাজার সাথে তাঁর স্বামীর পরিচয় করিয়ে বলেন যে ভদ্রলোকের নাম জাহাঙ্গীর চৌধুরী এবং এই মুসলিম ভদ্রলোক কারফিউয়ের সময় তাঁকে (হিন্দু মহিলা) সহায়তা করেছিলেন। রাজা একটি ক্যামেরা রোল মীনাক্ষীর কাছে হস্তান্তর করেন যাতে তাঁদের ভ্রমণের ছবিগুলি রয়েছে। তারপর তাঁরা একে অপরকে মর্মস্পর্শী বিদায় জানিয়ে চলে যান।
ললিতা পবার
ললিতা পবার (১৮ এপ্রিল ১৯১৬ - ২৪ ফেব্রুয়ারি ১৯৯৮) ছিলেন একজন অতিপ্রজ ভারতীয় অভিনেত্রী। হিন্দি, মারাঠি এবং গুজরাটি চলচ্চিত্রের ৭০০ টিরও বেশি ছবিতে অভিনয় করে তিনি চরিত্রাভিনেত্রী হিসাবে খ্যাতি অর্জন করেছিলেন, সেখানে তিনি ভালজি পেন্ধারকরের তৈরি নেতাজি পালকর (১৯৩৮), নিউ হানা পিকচার্সের সেন্ট দমজী, ভি. এস খন্দকার রচিত নবযুগ চিত্রাপতের অমৃত এবং ছায়া ফিল্মসের গোরা কুম্ভর এর মতো জনপ্রিয় চলচ্চিত্রে অভিনয় করেছেন। তাঁর অভিনীত অন্যান্য স্মরণীয় ছবির মধ্যে আছে আনাড়ি (১৯৫৯), শ্রী ৪২০ এবং মিস্টার অ্যান্ড মিসেস ৫৫, এবং রামনন্দ সাগরের টেলিভিশন মহাকাব্য ধারাবাহিক রামায়ণের মন্থরা র চরিত্রে অভিনয়।
জীবনী
১৯১৬ সালের ১৮ এপ্রিল ভারতের মহারাষ্ট্র রাজ্যের নাশিক জেলার য়েবলাতে একটি রক্ষণশীল পরিবারে পবার জন্ম গ্রহণ করেন। জন্মের সময় তার নাম ছিল আম্বা লক্ষ্মণ রাও সাগুন। তার বাবা লক্ষ্মণ রাও শাগুন ছিলেন এক ধনী সিল্ক এবং সুতা পণ্যের ব্যবসায়ী। তিনি রাজা হরিশচন্দ্র (১৯২৮) ছবিতে নয় বছর বয়সে তার অভিনয় জীবন শুরু করেছিলেন এবং এবং পরবর্তীকালে নির্বাক চলচ্চিত্রের যুগ এবং ১৯৪০ এর দশকে মুখ্য ভূমিকায় অভিনয় করেন, তাঁর জীবনের শেষ অবধি সাত দশক ব্যাপী তার কর্মজীবন বিস্তৃত ছিল।
তিনি একটি নির্বাক চলচ্চিত্র কৈলাশ (১৯৩২) এ সহ-প্রযোজনা এবং অভিনয় করেন এবং পরবর্তীতে ১৯৩৮ সালে একটি সবাক্ চলচ্চিত্র দুনিয়া কেয়া হ্যায় প্রযোজনা করেন। ডান|থাম্ব|225x225পিক্সেল|ললিতা পাবার, হিম্মত-ই-মর্দ (১৯৩৫) ছবিতে মূখ্য ভূমিকায় অভিনয় করেন। ১৯৪২ সালে জঙ্গ-ই-আজাদী সিনেমার একটি দৃশ্যের অংশ হিসাবে অভিনেতা মাস্টার ভগবান তাকে সবলে চড় মারেন। নতুন অভিনেতা হওয়ার কারণে তিনি দুর্ঘটনাক্রমে তাকে খুব জোরে চড় মারেন, যার ফলে মুখে পক্ষাঘাত এবং বাম চোখের শিরা ফেটে যায়। তিন বছর চিকিৎসার পরে, তাকে ত্রুটিযুক্ত বাম চোখ ফেলে দিতে হয়েছিল; এইভাবে তাকে মুখ্য ভূমিকায় অভিনয় ত্যাগ করতে হয়, এবং চরিত্রের ভূমিকায় পরিবর্তিত করতে হয়েছিল, যাতে পরবর্তী জীবনে তিনি খ্যাতি অর্জন করেন।
তিনি বিশেষ করে মায়ের ভূমিকায়, বিশেষত খারাপ মায়ের বা শ্বাশুড়ীর ভূমিকায় অভিনয় করেন। তার বিখ্যাত অভিনয় হলো রাজ কাপুরের সাথে আনাড়ি (১৯৫৯) ছবিতে কঠোর অথচ দয়ালু মিসেস এল. ডি’সা এর চরিত্রে। হৃষীকেশ মুখোপাধ্যায়ের পরিচালনায় তিনি আজীবন অভিনয় করেছেন, যার জন্য তিনি ফিল্মফেয়ার শ্রেষ্ঠ পার্শ্ব অভিনেত্রীর পুরস্কার লাভ করেছেন। এবং প্রফেসর (১৯৬২) চলচ্চিত্রে কঠোর মায়ের ভূমিকায় যে প্রেমে পড়েন এবং রামানন্দ সাগরের টেলিভিশন ধারাবাহিক রামায়ণে কুটিল কুব্জা দাসী মন্থরার ভূমিকায় অভিনয় করেন। ১৯৬১ সালে তিনি ভারত সরকারের ভারতীয় চলচ্চিত্রের ফার্স্ট লেডি হিসাবে সম্মানিত হন।
ব্যক্তিগত জীবন
তাঁর প্রথম বিয়ে গণপাত্র পবারের সাথে হয়েছিল, যা তাঁর ছোট বোনের সাথে সম্পর্কের পরে নষ্ট হয়ে যায়। পরে তিনি বোম্বের অম্বিকা স্টুডিওর চলচ্চিত্র প্রযোজক রাজপ্রকাশ গুপ্তকে বিয়ে করেন। তিনি ১৯৯৮ সালের ২৪ ফেব্রুয়ারি পুনের আউন্ডেতে মারা যান, সেখানে তিনি কিছুকাল থেকে বাস করছিলেন।
সুতানুটি
400px|thumb|right|অধুনালুপ্ত সুতানুটি গ্রামের উত্তর থেকে দক্ষিণে প্রসারিত চিৎপুর রোডের (অধুনা [[রবীন্দ্র সরণি) দৃশ্য; উইলিয়াম সিম্পসনের ইন্ডিয়া এনসিয়েন্ট অ্যান্ড মর্ডার্ন বইতে প্রকাশিত হয়, ১৮৬৭।]] সুতানুটি (পুরনো ইংরেজি বানানে Suttanuttee) হল পশ্চিমবঙ্গের একটি অধুনালুপ্ত গ্রাম। খ্রিস্টীয় সপ্তদশ শতাব্দীর শেষের দিকে সুতানুটি ও তার পার্শ্ববর্তী দুটি গ্রাম কলিকাতা ও গোবিন্দপুরকে নিয়ে আধুনিক কলকাতা শহরটি গড়ে উঠেছিল। ব্রিটিশ ইস্ট ইন্ডিয়া কোম্পানির প্রশাসক জব চার্নক (ইংরেজি ঐতিহাসিকেরা যাঁকে "কলকাতার জনক" আখ্যা দিয়েছিলেন) এই গ্রামে এসে বসতি স্থাপন করেছিলেন।
বর্তমান উত্তর কলকাতার বাগবাজার, শ্যামবাজার ও তার আশেপাশের এলাকাগুলিই অতীতে সুতানুটি গ্রাম নামে পরিচিত ছিল। সুতানুটি, কলকাতা ও ডিহি কলকাতা ছাড়াও অধুনা কলকাতা ও হাওড়া অঞ্চলের চিৎপুর, সালকিয়া, কালীঘাট ও বেতড় (হাওড়ার শিবপুরের কাছে) অঞ্চল নিয়ে কলকাতা ও হাওড়া শহরদুটি গড়ে ওঠে। সুতানুটি ও বেতড় দুটি গ্রামই ছিল গুরুত্বপূর্ণ বাণিজ্যকেন্দ্র। সপ্তদশ শতাব্দীতে কলকাতা ও তার আশেপাশের অঞ্চলে যখন নগরায়ণ শুরু হয়, তখন এই দুটি গ্রাম যথাক্রমে কলকাতা ও হাওড়া মহানগরীর মধ্যে বিলীন হয়ে যায়।
বর্তমানে ভারতীয় রেলের কলকাতা মেট্রো বিভাগ প্রাচীন সুতানুটি-সংলগ্ন শোভাবাজার অঞ্চলের মেট্রো স্টেশনটির নামকরণ করেছে "শোভাবাজার সুতানুটি মেট্রো স্টেশন"।
মুঘল যুগ
পঞ্চদশ শতাব্দীর শেষভাগে লিখিত বিপ্রদাস পিপলাইয়ের মনসাবিজয় কাব্যে এই অঞ্চলের একটি প্রামাণ্য ভৌগোলিক বিবরণী পাওয়া যায়। ব্যান্ডেল ও ত্রিবেণীর মধ্যবর্তী স্থানে হুগলি নদীর তীরে অবস্থিত সপ্তগ্রাম বা সাতগাঁ ছিল একটি বিরাট বন্দর। নদীর ভাটিতে একই পাড়ে বেতড় গ্রামটি ছিল একটি উল্লেখযোগ্য বাণিজ্যকেন্দ্র। এখানে পথিকেরা কেনাকাটা করত ও দেবী চণ্ডীর পূজা দিত। চিৎপুর ও কলিকাতা গ্রাম ছিল বেতরের নিকটবর্তী গ্রাম। সেই যুগে সুতানুটি ও গোবিন্দপুরের অস্তিত্ব ছিল না। ১৫৩০ খ্রিষ্টাব্দ নাগাদ বাংলায় পর্তুগিজদের যাতায়াত শুরু হয়। এই যুগে পূর্ববঙ্গের চট্টগ্রাম ও পশ্চিমবঙ্গের সপ্তগ্রাম বন্দরদুটি ছিল বাংলার দুটি প্রধান বাণিজ্যকেন্দ্র। পর্তুগিজরা চট্টগ্রামকে বলত "Porto Grande" বা "মহা পোতাশ্রয়" ("Great Haven") ও সপ্তগ্রামকে বলত "Porto Piqueno" বা "ছোটো পোতাশ্রয়" ("Little Haven")। সেযুগে টালির নালা বা আদিগঙ্গা ছিল সমুদ্রে যাতায়াতের পথ। সমুদ্রগামী বড়ো বড়ো জাহাজগুলি এখন যেখানে গার্ডেনরিচ, সেই অঞ্চলে নোঙর ফেলত। কেবল মাত্র দেশি ছোটো নৌকাগুলিই হুগলি নদীর আরো উজানের দিকে চলাচল করত। সম্ভবত, সরস্বতী নদী ছিল এই সময়কার আরও একটি জলপথ। এই নদী ষোড়শ শতাব্দীর মধ্যভাগ থেকে শুকিয়ে যেতে শুরু করে। ১৫৮০ সালে হুগলি-চুঁচুড়াতে পর্তুগিজরা একটি নতুন বন্দর স্থাপন করে। ষোড়শ শতাব্দীর শেষভাগে সপ্তগ্রামের দেশীয় বণিকেরা নতুন একটি বাণিজ্যকেন্দ্র স্থাপনের প্রয়োজনীয়তা অনুভব করলেন। তাদের অধিকাংশই হুগলিতে বসতি স্থাপন করলেন। কিন্তু চারটি বসাক পরিবার ও একটি শেঠ পরিবার বেতরের বাণিজ্যিক সমৃদ্ধির ব্যাপারে আশাবাদী হয়ে নদীর পূর্বতীরে গোবিন্দপুর গ্রামের পত্তন করেন। ডিহি কলিকাতা গ্রামের উত্তরাংশে বস্ত্রাদি ক্রয়বিক্রয়ের একটি কেন্দ্র গড়ে ওঠে। ১৫৯৬ সালে আকবরের প্রধানমন্ত্রী আবুল ফজল তার আইন-ই-আকবরি গ্রন্থে এই অঞ্চলটিকে সাতগাঁও পরগনার একটি জেলা হিসেবে উল্লেখ করেন। পর্তুগিজদের পর এই অঞ্চলে ওলন্দাজ ও ইংরেজ বণিকেরা পদার্পণ করে।
ব্রিটিশদের আগমন
শোনা যায়, ১৬৫৮ সাল থেকে জব চার্নক ব্রিটিশ ইস্ট ইন্ডিয়া কোম্পানির কর্মচারী হিসেবে বিভিন্ন অঞ্চলে ঘোরেন। কাশিমবাজার ও পাটনার পর তিনি কিছুকাল হুগলি, হিজলি ও সুতানুটিতে বসবাস করেন। সুতানুটিতে বসতিস্থাপনকে তিনি সুবিধাজনক মনে করলেও, তার সহকর্মী ও ঊর্ধ্বতন কর্তৃপক্ষ সে কথা মানতে চাননি। তবে মাদ্রাজের কোম্পানি কর্তৃপক্ষ চট্টগ্রামে কিছু অপ্রীতিকর ঘটনার সম্মুখীন হওয়ার পর জব চার্নককে সুতানুটিতে বসতি স্থাপনের অনুমতি দেন। ১৬৯০ সালের ২৪ অগস্ট জব চার্নক সুতানুটিতে পদার্পণ করেন। কলকাতার ইতিহাসে এই তারিখটি স্মরণীয়। জব চার্নক প্রায় আড়াই বছর সুতানুটিতে অবস্থান করেছিলেন।
অবস্থানগত নিরাপত্তার কারণে জব চার্নক সুতানুটিকে বসতি স্থাপনের পক্ষে উপযুক্ত মনে করেছিলেন। সেই যুগে সুতানুটি পশ্চিমে হুগলি নদী এবং পূর্বে ও দক্ষিণে দুর্গম জলাভূমির দ্বারা বেষ্টিত ছিল। কেবলমাত্র উত্তর-পূর্ব অংশে প্রহরার প্রয়োজন হত।
সুতানুটি, ডিহি কলিকাতা ও গোবিন্দপুর ছিল মুঘল সম্রাটের খাসমহল অর্থাৎ সম্রাটের নিজস্ব জায়গির বা ভূসম্পত্তি। এই অঞ্চলের জমিদারির দায়িত্ব ছিল বড়িশার সাবর্ণ রায়চৌধুরী পরিবারের উপর। ১৬৯৮ সালের ১০ নভেম্বর জব চার্নকের উত্তরসূরি তথা জামাতা চার্লস আয়ার সাবর্ণ রায়চৌধুরী পরিবারের থেকে এই তিনটি গ্রামের জমিদারির অধিকার কিনে নেন। এরপরই কলকাতা মহানগর দ্রুত বিকাশ লাভ করে। ১৭৫৭ সাল পর্যন্ত ব্রিটিশ ইস্ট ইন্ডিয়া কোম্পানি নিয়মিত এই অঞ্চলের রাজস্ব মুঘল সম্রাটকে দিয়ে এসেছিল।
মহানগরী কলকাতার বিকাশলাভ
বিদ্রোহ ও ছোটো খাটো সংঘর্ষ থেকে আত্মরক্ষার স্বার্থে ব্রিটিশরা কলকাতায় দুর্গস্থাপনের প্রয়োজনীয়তা অনুভব করে। দুর্গটির নামকরণ করা হয় তদনীন্তন ইংল্যান্ড ও হল্যান্ডের রাজা উইলিয়াম অফ অরেঞ্জের নামানুসারে। অনতিবিলম্বেই কলকাতা একটি সমৃদ্ধ নগরী রূপে আত্মপ্রকাশ করে। অনেক বণিক, দক্ষ শ্রমিক ও অভিযাত্রী এই শহরে এসে বসতি স্থাপন করেন। পার্শ্ববর্তী দস্যু-উপদ্রুত অঞ্চলগুলি থেকে অনেক শান্তিপ্রিয় নাগরিকও এখানে চলে আসেন। ১৭০০ সালে কলকাতাকে মাদ্রাজ প্রেসিডেন্সির থেকে পৃথক করা হয়। স্থাপিত হয় স্বতন্ত্র বাংলা প্রেসিডেন্সি। এরপরই বাংলা, বোম্বাই ও মাদ্রাজ প্রেসিডেন্সিত্রয় স্বতন্ত্রভাবে কাজ করতে শুরু করে। ১৭১৭ সালে মুঘল সম্রাট ফারুকশিয়ার কোম্পানিকে ব্যবসাবাণিজ্য সংক্রান্ত কিছু ছাড় মঞ্জুর করেন। এর ফলে কোম্পানির আর্থিক বিকাশ দ্রুত হয়।
বাংলার নবাব সিরাজদ্দৌলা কলকাতায় দুর্গপ্রতিষ্ঠা সহ অপমানকর সামরিক আয়োজনে ক্ষুব্ধ হন। ১৭৫৬ সালে তিনি কলকাতা আক্রমণ করেন। কলকাতা অধিকার করে তিনি তার দাদামহাশয় আলিবর্দি খানের নামে শহরের নামকরণ করেন আলিনগর। ১৭৫৮ সালে ব্রিটিশেরা কলকাতা পুনর্দখল করলে শহরের পুরনো নাম আবার বহাল হয়। ইংরেজদের নিকট সিরাজের কলকাতা অধিকার ছিল একটি দুঃস্বপ্নের ঘটনা। চিৎপুর, সুতানুটি, কলিকাতা ও গোবিন্দপুরের মধ্যে একমাত্র কলিকাতা বা ‘শ্বেতাঙ্গ’ কলকাতাই যুদ্ধের ফলে ব্যাপকভাবে ক্ষতিগ্রস্ত হয়। দেশীয় অধিবাসী অধ্যুষিত অঞ্চলগুলি নবাবের দ্বারা ক্ষতিগ্রস্ত হয়নি। কেবলমাত্র বড়বাজারে অগ্নিসংযোগ করা হয়েছিল এবং গোবিন্দপুর গ্রামটি ইংরেজরা জ্বালিয়ে দিয়েছিল। ইংরেজরা হুগলি নদীর ৪০ মাইল ভাটিতে ফলতা গ্রামে আশ্রয় নেয়। ১৭৫৭ সালের ২৩ জুন পলাশীর যুদ্ধে জয়লাভের পর ব্রিটিশরা পুনরায় কলকাতা দখল করে।
ব্ল্যাক টাউন
thumb|300px|উত্তর কলকাতার সেন্ট জন চার্চে জব চার্নকের সমাধিসৌধ; চার্নক সুতানুটি গ্রামে বসতি স্থাপন করেছিলেন। উত্তরে হালিশহর থেকে দক্ষিণে কালীঘাট (কোনো কোনো মতে বড়িশা) পর্যন্ত প্রসারিত একটি রাস্তা ছাড়া এই অঞ্চলে কোনো উল্লেখযোগ্য রাস্তা অতীতে ছিল না। কোনো কোনো লেখক এই রাস্তাটিকে তীর্থপথ বলে বর্ণনা করেছেন। শেঠ পরিবার এই রাস্তাটি রক্ষণাবেক্ষণের দায়িত্বে ছিল। জগন্নাথ শেঠ এই রাস্তার দুই ধারে বৃক্ষরোপণ করেছিলেন। এছাড়া জোড়াবাগানে তাদের বাগানবাড়ি ও পুরনো ফোর্ট উইলিয়ামের সংযোগরক্ষাকারী রাস্তাটিরও দেখাশোনা করতেন শেঠেরা। ১৭২১ সালে কয়েকটি রাস্তার নির্মাণকাজ শুরু হয়। কিন্তু অধিকাংশ রাস্তাই নির্মিত হয়েছিল ১৭৫৭ সালের পরে।
শহরের বিকাশলাভের পর এখানে গড়ে ওঠে নানা পাড়া। মেছুয়াবাজার (বর্তমান জোড়াসাঁকো) ছিল একটি মাছের বাজার। কলুটোলা ছিল কলু অর্থাৎ তেলপ্রস্তুতকারক ও ব্যবসায়ীদের প্রধান আস্তানা ও ব্যবসাকেন্দ্র। কুমারটুলি অঞ্চলের নামকরণ হয় এখানকার কুমোর অর্থাৎ মৃৎশিল্পীদের নামানুসারে। জোড়াবাগানের আদিনাম ছিল শেঠবাগান; এখানে ১১০ বিঘা জমির উপর শেঠ পরিবারের একটি বাগানবাড়ি ছিল। আরও উত্তরে গড়ে ওঠে সেযুগের কলকাতার বাঙালি অভিজাতপল্লি বাগবাজার ও শ্যামবাজার। হুগলি অঞ্চল থেকে বসু ও পাল পরিবার কলকাতায় এসে বোসপাড়া গড়ে তোলেন। মনে করা হয়, বসু পরিবারের আদিপুরুষ নিধুরাম বসু ইংরেজদেরও আগে সুতানুটিতে পদার্পণ করেছিলেন। কোনো কোনো ক্ষেত্রে আবার গাছের নামেও অঞ্চলগুলির নামকরণ করা হত। যেমন বড়তলার নামকরণ করা হয় জোড়া বটগাছের নামানুসারে এবং তালতলার নামকরণ করা হয় তালগাছের নামানুসারে। সেযুগে এন্টালি ছিল লবণ হ্রদ এবং বালিগঞ্জ ও রসাপাগলা (অধুনা টালিগঞ্জ) নিঝুম গ্রাম।
১৭৪২ সালে মারাঠা বর্গিদের সম্ভাব্য আক্রমণ প্রতিহত করার জন্য পুরনো কলকাতাকে ঘিরে একটি তিন মাইল দীর্ঘ পরিখা খনন করা হয়। এটির নাম ছিল মারাঠা খাত। মারাঠারা শেষ পর্যন্ত কলকাতা আক্রমণ করেনি। ১৭৫৬ সালে বর্তমান শিয়ালদহের নিকট সিরাজদ্দৌলা অতি সহজেই এই খাত অতিক্রম করে কলকাতা আক্রমণ করেন। এই সময় কলকাতার শ্বেতাঙ্গ বসতির চারিদিকে শক্ত বেড়া দিয়ে ঘিরে দেওয়া হয়েছিল। এর ফলে একটি ‘white ghetto’ বা ‘শ্বেতাঙ্গ সীমাবদ্ধতা’র সমস্যা উদ্ভূত হয়।
সিরাজদ্দৌলার কলকাতা আক্রমণের বহু পূর্বেই উত্তরের শ্বেতাঙ্গপ্রধান দুর্গএলাকায় ‘হোয়াইট টাউন’ ও দেশীয় অধিবাসী অধ্যুষিত এলাকায় ‘ব্ল্যাক টাউন’ নামে একপ্রকার মনস্তাত্ত্বিক বিভাজন ঘটে গিয়েছিল। ইংরেজরা সুতানুটি পরিত্যাগ করলে এই বিভাজনেরও অবসান ঘটে। ১৭১০ সালে সুতানুটিতে যে ১৬-১৮ ফুট চওড়া খাতটি খনন করা হয়েছিল সেটি সম্ভবত ব্ল্যাকটাউনকে হোয়াইট টাউন থেকে পৃথক করার জন্যই নির্মিত হয়। ইংরেজরা সুতানুটি ত্যাগ করার পূর্বে সুতানুটির উত্তরভাগে তাদের একটি প্রমোদকানন ছিল। পেরিন’স গার্ডেন নামে পরিচিত এই বাগানে কোম্পানির ইংরেজ কর্মচারীরা তাদের ‘লেডি’দের নিয়ে সান্ধ্যভ্রমণে আসতেন। পরে এটি রক্ষণাবেক্ষণের অভাবে নষ্ট হয়ে যায় এবং শেষ পর্যন্ত ১৭৫২ সালে বিক্রয় করে দেওয়া হয়। গোবিন্দপুর গ্রামে নতুন ফোর্ট উইলিয়াম দুর্গের নির্মাণকার্য শুরু করে, সেখানকার অধিবাসীদের ক্ষতিপূরণ হিসেবে তালতলা, কুমারটুলি ও শোভাবাজারে জমি দেওয়া হয়। ইউরোপীয় অধিবাসীরা ধীরে ধীরে পুরনো ‘হোয়াইট গেটো’র বেড়া ভেঙে দক্ষিণে ময়দান পার্শ্ববর্তী অঞ্চলে বসতি স্থাপন করতে শুরু করে।
শেঠ ও বসাক
শোনা যায়, ষোড়শ শতাব্দীর প্রথমার্ধে মুকুন্দরাম শেঠ সপ্তগ্রাম থেকে গোবিন্দপুরে এসে বসতি স্থাপন করেছিলেন। গোবিন্দপুর দুর্গনির্মাণের জন্য ধ্বংস করা হলে শেঠেরা উত্তর সুতানুটি হাট (বর্তমান বড়বাজার) অঞ্চলে সরে আসেন। এরপর এই বংশের সর্বাপেক্ষা প্রসিদ্ধ ব্যক্তি ছিলেন জনার্দন শেঠ। তিনি ছিলেন কেনারাম শেঠের (কোনো কোনো মতে কিরণচন্দ্র শেঠের) পুত্র। তার দুই ভাই ছিল – বারাণসী শেঠ ও নন্দরাম শেঠ। জনার্দন শেঠের পুত্র বৈষ্ণবচরণ শেঠ বোতলবন্দী গঙ্গাজল বিক্রি করে এক বিরাট ব্যবসা পত্তন করেছিলেন।
পরে মাড়োয়ারিদের আগমনের ফলে শেঠ ও বসাকেরা কোণঠাসা হয়ে পড়েন। সুতানুটি হাটের নামও পরে পরিবর্তিত হয়ে বড়বাজার হয়। তবে তা সত্ত্বেও এঁদের ব্যবসায়িক সমৃদ্ধি ক্ষুণ্ণ হয়নি। শোভারাম বসাকের উত্তরসূরি রাধাকৃষ্ণ বসাক (মৃত্যু ১৮১১) বেঙ্গল ব্যাংকের দেওয়ান হয়েছিলেন। অষ্টাদশ শতাব্দীতে শহরের প্রধান ব্যবসায়িক পরিবারগুলি নগরাঞ্চলীয় সম্পত্তিতে বিনিয়োগ করতে শুরু করেন। শোভারাম বসাক তার উত্তরসূরিদের জন্য সাঁইত্রিশটি বাড়ি রেখে গিয়েছিলেন। রাধাকৃষ্ণ বসাক কেবল বড়বাজারেই রেখে যান ষোলোটি বাড়ি। অষ্টাদশ শতাব্দীর মধ্যভাগে কলকাতার বিকাশ শুরু হলে শেঠ ও বসাকদেরও পতন শুরু হয়।
শেঠ ও বসাকদের সঙ্গে সঙ্গে সুতানুটিও কলকাতায় বিলীন হয়ে যায়। এই অঞ্চলে গড়ে ওঠে অনেকগুলি পাড়া। সুতানুটির উল্লেখ থেকে যায় কেবলমাত্র পুরনো গ্রন্থে ও মানপত্রে। শোনা যায়, নবকৃষ্ণ দেবকে সুতানুটির তালুকদারি দেওয়ার প্রস্তাব রাখা হয়েছিল। বিশিষ্ট সংস্কৃতি-ইতিহাসবিদ বিনয় ঘোষ, আদি কলকাতার সংস্কৃতিকে চার ভাগে বিভক্ত করেছেন। যথা: সুতানুটি সংস্কৃতি (নবকৃষ্ণ দেব প্রবর্তিত শহুরে-সামন্ততান্ত্রিক সংস্কৃতি), কলিকাতা সংস্কৃতি (শেঠ ও বসাক কর্তৃক প্রবর্তিত বাঙালি ব্যবসায়িক শ্রেণির সংস্কৃতি), গোবিন্দপুর সংস্কৃতি (ইউরোপীয় নব্য ধনী সংস্কৃতি) ও ভবানীপুর সংস্কৃতি (বাঙালি মধ্যবিত্ত হিন্দু শ্রেণির সংস্কৃতি)। ১৬৯০ সালে সুতানুটিতেই জব চার্ণক প্রথম পদার্পণ করেন। এই অঞ্চলকে কেন্দ্র করে শুধুমাত্র কলকাতা শহরটিই বিকশিত হয়ে ওঠেনি, বরং ভারতে ব্রিটিশ সাম্রাজ্যের সূচনায় এখানেই ঘটেছিল। আদি কলকাতার ব্ল্যাক টাউন তথা কলকাতার সংস্কৃতির আঁতুড়ঘর সুতানুটি আজও কলকাতার ইতিহাস সম্পর্কে অনুসন্ধিৎসু ব্যক্তিদের কাছে এক পরম আগ্রহের বিষয়। বর্তমানে পুরনো কলকাতার স্মৃতিরক্ষার্থে কলকাতা মেট্রোর শোভাবাজার স্টেশনটির নামকরণ করা হয়েছে “শোভাবাজার-সুতানুটি”।
কালিদহ ইউনিয়ন
কালিদহ বাংলাদেশের ফেনী জেলার অন্তর্গত ফেনী সদর উপজেলার একটি ইউনিয়ন।
আয়তন
কালিদহ ইউনিয়নের আয়তন ৪৭৩৬ একর (১৯.১৭ বর্গ কিলোমিটার)।
অবস্থান ও সীমানা
ফেনী সদর উপজেলার মধ্যাংশে কালিদহ ইউনিয়নের অবস্থান। এ ইউনিয়নের উত্তরে কাজিরবাগ ইউনিয়ন, পশ্চিমে ফেনী পৌরসভা ও বালিগাঁও ইউনিয়ন, দক্ষিণ-পশ্চিমে ধলিয়া ইউনিয়ন, দক্ষিণ-পূর্বে লেমুয়া ইউনিয়ন ও ছনুয়া ইউনিয়ন এবং পূর্বে মোটবী ইউনিয়ন উত্তর অংশে কাজীর বাঘ ইউনিয়ন অবস্থিত।
প্রশাসনিক কাঠামো
কালিদহ ইউনিয়ন ফেনী সদর উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম ফেনী সদর থানার আওতাধীন। এটি জাতীয় সংসদের ২৬৬নং নির্বাচনী এলাকা ফেনী-২ এর অংশ। এ ইউনিয়নের গ্রামগুলো হল:
শিক্ষা ব্যবস্থা
প্রাথমিক শিক্ষা ব্যবস্থা, উচ্চ মাধ্যমিক শিক্ষা ব্যবস্থা ও ইসলামিক (মাদ্রাসা)  শিক্ষা ব্যবস্থা।
যোগাযোগ ব্যবস্থা
পাকা সড়ক ও রেলওয়ে স্টেশান। ফেণী সদর ( ফেণী মড়েল হাই স্কুল সামনে) থেকে সিএসজি যোগে আসা যায়। বা লালপুল থেকে গাড়ি যোগে আসা যায়।
খাল ও নদী
কালিদাস পাহালিয়া খাল
দর্শনীয় স্থান
কালিদাস পাহালিয়া খাল। বাবু বরদা প্রসন্ন দাসের জমিদার বাড়ি
রেশম পথ
রেশম পথ বা সিল্ক রোড খ্রিস্টপূর্ব দ্বিতীয় শতাব্দী থেকে অষ্টাদশ শতক পর্যন্ত এশিয়ার উপমহাদেশীয় অঞ্চলগুলো মধ্য দিয়ে পূর্ব ও পশ্চিম এশিয়া, ইউরোপ ও ভূমধ্যসাগরীয় অঞ্চলকে সংযুক্ত করে এই অঞ্চলগুলির মধ্যে অর্থনৈতিক, সাংস্কৃতিক, রাজনৈতিক এবং ধর্মীয় মিথস্ক্রিয়াঘটিত একটি প্রাচীন বাণিজ্যিক পথ। প্রায় ৪০০০ মাইল (৬৫০০ কি.মি.) দীর্ঘ এই পথের নামকরণ করা হয়েছে চীনা সিল্ক ব্যবসার নামে যা হান রাজত্বকালে আরম্ভ হয়েছিলো। যদিও সিল্কই ছিল প্রধান পণ্য, অন্যান্য নানা পণ্যও এই পথে আনা-নেওয়া করা হত।
চীন, কোরিয়া, জাপান, ভারতীয় উপমহাদেশ, ইরান, ইউরোপ, আফ্রিকা ও আরবের অন্তরীপ ইত্যাদি সভ্যতাসমূহের মধ্যে দীর্ঘ-দূরত্বে রাজনৈতিক ও অর্থনৈতিক সম্পর্ক উদ্বোধন করে, সিল্ক রোড বাণিজ্যে গুরুত্বপূর্ণ ভূমিকা পালন করেছিল। এটি গড়ে ওঠে খ্রিষ্টপূর্ব প্রথম শতকে চীনের হ্যান রাজবংশের আমলে। দশম শতাব্দীতে চীনের সং রাজবংশের আমলে বন্ধ হয়ে যায়। এটি নতুন করে চালুর উদ্যোগ নেয়া হয় ২০১৪ সালে। উদ্দেশ্য ৩ মহাদেশব্যাপী যোগাযোগ অবকাঠামো নির্মান ও আন্তর্জাতিক অর্থনৈতিক অঞ্চল ও করিডোর প্রতিষ্ঠা। এর আওতায় রয়েছে ৬৮টি দেশ ও ৬০ শতাংশ জনসংখ্যা ও ৪০ শতাংশ বৈশ্বিক প্রবৃদ্ধি। জুন ২০১৪ সালে, ইউনেস্কো সিল্ক রোডের চাং'আন-তিয়ানশান করিডোরকে বিশ্ব ঐতিহ্য হিসাবে স্থান দিয়েছে। ভারতীয় অংশ পরীক্ষামূলক সাইটের তালিকায় রয়েছে।
নামকরণ
সিল্ক রোডের নাম রেশমের লাভজনক বাণিজ্য থেকে এসেছে, যা প্রথমে চীনে বিকশিত হয়েছিল এবং বাণিজ্যিক রুটগুলির একটি বিস্তৃত ট্রান্সকন্টিনেন্টাল নেটওয়ার্কে সংযোগের একটি প্রধান কারণ। এটি জার্মান শব্দ Seidenstraße (আক্ষরিক অর্থে "সিল্ক রোড") থেকে উদ্ভূত এবং প্রথমটি 1877 সালে ফার্ডিনান্ড ভন রিচথোফেন দ্বারা জনপ্রিয় হয়েছিল, যিনি 1868 থেকে 1872 পর্যন্ত চীনে সাতটি অভিযান করেছিলেন। বিকল্প অনুবাদ "সিল্ক রুট "ও মাঝে মাঝে ব্যবহৃত হয়। যদিও শব্দটি উনবিংশ শতাব্দীতে রচিত হয়েছিল, এটি 20 তম শতাব্দী পর্যন্ত শিক্ষাবিষয়ক বা জনসাধারণের মধ্যে জনপ্রিয়তা পায়নি। দ্য সিল্ক রোড নামে প্রথম বইটি ছিল সুইডিশ ভূগোলবিদ স্যাভেন হেডিনের 1938 সালে।
'সিল্ক রোড' শব্দটির ব্যবহার এর প্রতিবাদকারীদের ছাড়া নয়। উদাহরণস্বরূপ, ওয়ারউইক বল যুক্তি দেখান যে ভারত এবং আরবের সাথে সামুদ্রিক মশলা বাণিজ্য রোমান সাম্রাজ্যের অর্থনীতির জন্য চীনের সাথে রেশম বাণিজ্যের চেয়ে অনেক বেশি ফলপ্রসূ ছিল, যা সমুদ্রে বেশিরভাগ ভারতের মাধ্যমে পরিচালিত হয়েছিল এবং ভূমিতে অনেক মধ্যস্থতাকারী দ্বারা পরিচালিত হয়েছিল সগদিআঁন হিসাবে। পুরো বিষয়টিকে আধুনিক শিক্ষাবিদদের একটি "মিথ" বলার জন্য বল বলছেন যে মঙ্গোল সাম্রাজ্যের সময় পর্যন্ত পূর্ব এশিয়া থেকে পশ্চিমে কোন সুসংগত ওভারল্যান্ড বাণিজ্য ব্যবস্থা ছিল না এবং পণ্যগুলির অবাধ চলাচল ছিল না। তিনি লক্ষ্য করেন যে মার্কো পোলো এবং এডওয়ার্ড গিবনের মতো পূর্ব-পশ্চিমা বাণিজ্য নিয়ে আলোচনা করা ঐতিহ্যভাবে লেখকরা কোন রুটকে বিশেষভাবে "সিল্ক" বলে চিহ্নিত করেননি।
সিল্ক রোডের দক্ষিণাঞ্চল, খোটান (জিনজিয়াং) থেকে পূর্ব চীন পর্যন্ত, প্রথমে 5000 খ্রিস্টপূর্বাব্দ পর্যন্ত জেড এবং রেশমের জন্য ব্যবহার করা হয়নি, এবং এখনও এই উদ্দেশ্যে ব্যবহার করা হচ্ছে। "জেড রোড" শব্দটি "সিল্ক রোড" এর চেয়ে বেশি উপযুক্ত হত যদি এটি রেশম বাণিজ্যের অনেক বড় এবং ভৌগোলিকভাবে বিস্তৃত প্রকৃতির না হত; শব্দটি বর্তমানে চীনে ব্যবহৃত হচ্ছে।
চীনা এবং মধ্য এশিয়ার যোগাযোগ (খ্রিস্টপূর্ব দ্বিতীয় সহস্রাব্দ)
মধ্য ইউরেশিয়া প্রাচীনকাল থেকে তার ঘোড়ায় চড়া এবং ঘোড়া প্রজনন সম্প্রদায়ের জন্য পরিচিত, এবং মধ্য ইউরেশিয়ার উত্তরাঞ্চলীয় স্টেপ্প রুটটি সিল্ক রোডের অনেক আগে থেকেই ব্যবহৃত হত। কাজাখস্তানের বেরেল কবরস্থানের মতো প্রত্নতাত্ত্বিক সাইটগুলি নিশ্চিত করেছে যে যাযাবর আরিমাস্পিয়ানরা কেবল বাণিজ্যের জন্য ঘোড়া প্রজনন করে না বরং সিল্ক রোডের ধারে চমৎকার শিল্পকর্ম প্রচার করতে সক্ষম দুর্দান্ত কারিগরও তৈরি করেছিল। খ্রিস্টপূর্ব দ্বিতীয় সহস্রাব্দ থেকে, নেফ্রাইট জেড ইয়ারকান্দ এবং খোটান অঞ্চলের খনি থেকে চীনে ব্যবসা করা হচ্ছিল। উল্লেখযোগ্যভাবে, এই খনিগুলি বাদাখশানের ল্যাপিস লাজুলি এবং স্পিনেল ("বালাস রুবি") খনির থেকে খুব বেশি দূরে ছিল না এবং যদিও পামির পর্বতমালার দ্বারা পৃথক করা হয়েছিল, তবুও সেগুলি জুড়ে রুটগুলি খুব প্রাথমিক সময় থেকেই ব্যবহার করা হয়েছিল।
তারিম মমি, অ-মঙ্গোলয়েডের মমি, দৃশ্যত ককেসয়েড, ব্যক্তি, তারিম বেসিনে পাওয়া গেছে, ইংলানপানের 200 কিলোমিটার (124 মাইল) পূর্বে সিল্ক রোড বরাবর লৌলান এলাকায়, তারিম বেসিনে, 1600 খ্রিস্টপূর্বাব্দের প্রথম দিকে এবং পূর্ব এবং পশ্চিমের মধ্যে খুব প্রাচীন যোগাযোগের পরামর্শ দিচ্ছে। এই মমিযুক্ত অবশিষ্টাংশগুলি ইন্দো-ইউরোপীয় ভাষায় কথা বলার লোক হতে পারে, যা আধুনিক জিনজিয়াং অঞ্চলে তারিম বেসিনে ব্যবহৃত ছিল, যতক্ষণ না উত্তরে জিওনগুনু সংস্কৃতির তুর্কি প্রভাব এবং চীনের প্রভাব দ্বারা প্রতিস্থাপিত হয়। পূর্ব হান রাজবংশ, যারা চীন-তিব্বতি ভাষায় কথা বলতেন।
প্রাচীন মিশরে 1070 খ্রিস্টপূর্বাব্দ থেকে সম্ভবত চীনা সিল্কের কিছু অবশিষ্টাংশ পাওয়া গেছে। মধ্য এশিয়ার গ্রেট মরুদ্যান শহরগুলি সিল্ক রোড বাণিজ্যের কার্যকর কার্যক্রমে গুরুত্বপূর্ণ ভূমিকা পালন করেছিল। উৎপত্তিস্থল যথেষ্ট নির্ভরযোগ্য বলে মনে হয়, কিন্তু রেশম খুব দ্রুত হ্রাস পায়, তাই এটি রেশম চাষ করা হয়েছিল কিনা তা যাচাই করা যায় না (যা প্রায় অবশ্যই চীন থেকে এসেছে) অথবা এক ধরনের বন্য রেশম, যা হয়তো ভূমধ্যসাগর বা মধ্যপ্রাচ্য থেকে এসেছে।
খ্রিস্টপূর্ব 8 ম শতাব্দীতে মেট্রোপলিটন চীন এবং যাযাবর পশ্চিমাঞ্চলীয় সীমান্ত অঞ্চলগুলির মধ্যে যোগাযোগের পরে, মধ্য এশিয়া থেকে সোনা প্রবর্তন করা হয়েছিল এবং চীনা জেড কার্ভাররা স্টেপগুলির নকল নকশা তৈরি করতে শুরু করেছিল, সিথিয়ান-স্টাইলের পশুর শিল্পকে গ্রহণ করেছিল। যুদ্ধে অবরুদ্ধ)। এই শৈলীটি বিশেষত সোনা এবং ব্রোঞ্জের তৈরি আয়তক্ষেত্রাকার বেল্ট ফলকগুলিতে প্রতিফলিত হয়, যার অন্যান্য সংস্করণ জেড এবং স্টিটিটে রয়েছে।
খ্রিস্টপূর্ব ষষ্ঠ শতাব্দীর জার্মানির স্টুটগার্টের কাছে একটি অভিজাত কবর খনন করা হয়েছিল এবং পাওয়া গিয়েছিল যে কেবল গ্রীক ব্রোঞ্জই নয় চীনা সিল্কও ছিল।
বেল্টের উপর অনুরূপ পশুর আকৃতির শিল্পকলা এবং কুস্তিগীরের মোটিফগুলি কৃষ্ণ সাগর অঞ্চল থেকে অভ্যন্তরীণ মঙ্গোলিয়া (আলুচাইডেং) এবং শানক্সি (কেশেংজুয়াং [ডি]) এ যুদ্ধরত রাজ্য যুগের প্রত্নতাত্ত্বিক স্থান পর্যন্ত বিস্তৃত সিথিয়ান কবরস্থানে পাওয়া গেছে। চীনে. সিথিয়ান সংস্কৃতির সম্প্রসারণ, হাঙ্গেরীয় সমভূমি এবং কার্পাথিয়ান পর্বতমালা থেকে চীনা কানসু করিডোর পর্যন্ত বিস্তৃত এবং মধ্যপ্রাচ্যকে উত্তর ভারত এবং পাঞ্জাবের সাথে যুক্ত করা নি ,সন্দেহে সিল্ক রোডের উন্নয়নে গুরুত্বপূর্ণ ভূমিকা পালন করেছে। সিথিয়ানরা মিশর আক্রমণ করার সময় আসিরিয়ান এসারহাদ্দনের সাথে ছিল এবং তাদের স্বতন্ত্র ত্রিভুজাকার তীরচিহ্নগুলি আসওয়ানের মতো দক্ষিণে পাওয়া গেছে। এই যাযাবর লোকেরা বেশ কয়েকটি গুরুত্বপূর্ণ প্রযুক্তির জন্য প্রতিবেশী স্থায়ী জনসংখ্যার উপর নির্ভরশীল ছিল এবং এই পণ্যগুলির জন্য দুর্বল বসতিগুলিতে অভিযান চালানোর পাশাপাশি, তারা শুল্কের বলবৎ অর্থ প্রদানের মাধ্যমে আয়ের উৎস হিসাবে দীর্ঘ দূরত্বের ব্যবসায়ীদের উত্সাহিত করেছিল। সোগডিয়ানরা দশম শতাব্দীর শেষের দিকে সিল্ক রোড ধরে চীন ও মধ্য এশিয়ার মধ্যে বাণিজ্যের সুবিধার্থে প্রধান ভূমিকা পালন করেছিল, তাদের ভাষা চতুর্থ শতাব্দীর পূর্ব পর্যন্ত এশিয়ান বাণিজ্যের জন্য একটি লিঙ্গুয়া ফ্রাঙ্কা হিসাবে কাজ করে।
সুহেল তিরমিজি
সুহেল তিরমিজি, '''এম.এম. তিরমিজি''' নামেও পরিচিত, একজন বিশিষ্ট অ্যাটর্নি এবং মানবাধিকার আইনজীবী, ভারতের গুজরাত হাইকোর্টে অনুশীলন করছেন। ২০০৯ সালের ডিসেম্বরে, "গুজরাতের দাঙ্গায় ক্ষতিগ্রস্তদের অধিকারের জন্য তার প্রচেষ্টার জন্য "জাতীয় সংখ্যালঘু কমিশন কর্তৃক তাকে সংখ্যালঘু অধিকার পুরস্কার প্রদান করা হয়।
সাইরিন, লিবিয়া
সাইরিন (গ্রীক: Κυρήνη – Kyrēnē) একটি প্রাচীন গ্রিক উপনিবেশ ছিল বর্তমানে যা শাহহাত; লিবিয়া, পুরনোতম এবং গ্রিক নগরীর পঞ্চম অঞ্চলে সর্বাপেক্ষা গুরুত্বপূর্ণ। এইটি পূর্ব লিবিয়া প্রাচীন নাম সিরেনাইকা দিয়েছিল, যা এখনো বজায় রেখেছে। thumb|ধ্বংসপ্রাপ্ত সাইরিন নগরী thumb|ধ্বংসপ্রাপ্ত গ্রীক দেবতা জিউসের মন্দির
কাতার জাতীয় ক্রিকেট দল
কাতার জাতীয় ক্রিকেট দল আন্তর্জাতিক ক্রিকেটে কাতার-এর প্রতিনিধিত্ব করে। ১৯৯৯ সালে আন্তর্জাতিক ক্রিকেট কাউন্সিল-এর অনুমোদিত সদস্যপদ লাভ করা দেশটির ক্রিকেট কাতার ক্রিকেট অ্যাসোসিয়েশন দ্বারা পরিচালিত হয়। ১৯৭৯ সালে কাতারের ক্রিকেটে অভিষেক হয়। ১৯৭৯ সালে একটি আমন্ত্রণমূলক টুর্নামেন্টে তারা অংশ নেয়। টুর্নামেন্টে আরও অংশ নিয়েছিল বাহরাইন, কুয়েত এবং শারজাহ (সংযুক্ত আরব আমিরাত)। ২০০২ সালে দলটি প্রথম এশীয় ক্রিকেট কাউন্সিল (এসিসি) আয়োজিত টুর্নামেন্টে অংশ নেয়। টুর্নামেন্টটি ছিল ২০০২ এসিসি ট্রফি। ২০০০-এর দশকের একটি লম্বা সময়ে কাতার এশিয়ার অ-টেস্টখেলুড়ে দেশগুলোর মাঝে উপরের দিকে ছিল। তারা ২০০৪ এসিসি ট্রফিতে ৪র্থ হয়। যদিও পরবর্তীকালে কাতার এসিসির নিচের বিভাগে অবনমিত হয় এবং একইসাথে বিশ্ব ক্রিকেট লীগের যেকোনো বিভাগেই খেলার যোগ্যতা অর্জন করতে ব্যর্থ হয়।
আন্তর্জাতিক প্রতিযোগিতা
কাতারের আন্তর্জাতিক অভিষেক হয় ২০০২ সালের এসিসি ট্রফিতে। তবে টুর্নামেন্টে তারা প্রথম রাউন্ড অতিক্রম করতে ব্যর্থ হয়। তবে ২০০৪ সালে অনুষ্ঠিত হওয়া পরবর্তী আসরে তাদের পারফরমেন্সে ব্যাপক উন্নতি আসে। টুর্নামেন্টে তারা ৪র্থ হয়। এর ফলে তারা ২০০৫ আইসিসি ট্রফি-এর প্রাক-বাছাইপর্বে অংশ নেয়ার সুযোগ পায়। টুর্নামেন্টটি ২০০৫ এর শুরুতে মালয়েশিয়ায় অনুষ্ঠিত হয়। টুর্নামেন্টে তারা ৪র্থ হয়, কিন্তু ২০০৭ বিশ্বকাপের বাছাইপর্ব থেকে বাদ পরে যায়। তারা ২০০৬ সালে আবার এসিসি ট্রফিতে অংশ নেয়, তবে সেবার তারা ৮ম হয়। ২০০৮ সাল থেকে তারা এসিসির নতুন বিভাগে খেলে।
এসিসি টি-টোয়েন্টি কাপ
কাতার সম্প্রতি অনূর্ধ্ব ১৯ এশিয়া কাপে অংশ নেয় যদিও টুর্নামেন্টে তারা ভাল করতে পারে নি।
অ্যালো মহরের নকশবন্দী সাধুদের তালিকা
নিচে অ্যালো মহর গ্রাম অথবা যাদের মাজারগুলো অ্যালো মহরে অবস্থিত তাদের নাম নকশবন্দী সাধুদের একটি তালিকা রয়েছে:
কাতার জাতীয় ক্রিকেট দল
ভবিষ্যৎ প্রতিভা
কাতার কিছু নতুন প্রতিভার অন্বেষণ করতে সক্ষম হয়েছে যা প্রেরণাদায়ক। ইশা মালিক ১৩ বছর বয়সী ডানহাতি ফাস্ট বোলার। তার বলের গতি ১৩০ কিমি/ঘণ্টা মাপা হয়েছে। সে একজন ডানহাতি টপ অর্ডার ব্যাটসম্যানও।
যুব ক্রিকেট
আঞ্চলিক প্রতিযোগিতায় কাতারের অনূর্ধ্ব ১৫, অনূর্ধ্ব ১৭ এবং অনূর্ধ্ব ১৯ দল অংশ নেয়
অনূর্ধ্ব ১৫ দল
কাতার অনূর্ধ্ব ১৫ দল ২০০২, ২০০৫ এবং ২০০৬ এশিয়া কাপ টুর্নামেন্টে অংশ নেয়। তবে কোনবারই তারা ১ম রাউন্ড অতিক্রম করতে পারে নি। তবে ২০০৬ সালেঁর গ্রুপপর্বে শুধুমাত্র ১ টি ম্যাচে ওমানের বিপক্ষে হারার পরও তাদের সেমিফাইনালে খেলতে দেয়া হয় নি। তারা বাছাইয়ের নিয়ম না মানায় এই সিদ্ধান্ত নেয়া হয়েছিল।
অনূর্ধ্ব ১৭ দল
কাতার অনূর্ধ্ব ১৭ দল ২০০৪ সালে প্রথম এশিয়া কাপে অংশ নেয় কিন্তু তারা ১ম রাউন্ড অতিক্রম করতে পারে নি। তবে ২০০৫ সালে তারা কোয়ার্টার ফাইনালে উঠেছিল।
অনূর্ধ্ব ১৯ দল
কাতার অনূর্ধ্ব ১৯ দল ২০০১, ২০০৩ এবং ২০০৫ সালে এশিয়া কাপে অংশ নেয়। তারা ২০০৩ এবং ২০০৫ সালে সেমিফাইনাল খেলে। ২০০১ সালে তারা প্লেট রানার্সআপ হয়।
ঘরের মাঠ
দোহার ওয়েস্ট এন্ড পার্ক আন্তর্জাতিক ক্রিকেট স্টেডিয়াম কাতারের ঘরের মাঠ। এটি কাতারের প্রথম ক্রিকেট স্টেডিয়াম। ২০১৩ সালের জুন মাসে ক্রিকেট খেলার জন্য মাঠটি উদ্ভোদন করা হয়। স্টেডিয়ামটির ধারণক্ষমতা ১৩,০০০। ২০১৩ সালের ডিসেম্বরে প্রথম আন্তর্জাতিক মহিলা ত্রিদেশীয় একদিনের ও টি-টোয়েন্টি সিরিজ আয়োজনের ঘোষণা দেয়া হয়। ২০১৪ সালের জানুয়ারি মাসে পাকিস্তান, দক্ষিণ আফ্রিকা এবং আয়ারল্যান্ড ৭টি ম্যাচে অংশ নেয়। এটি আন্তর্জাতিক ক্রিকেট কাউন্সিল আয়োজিত প্রথম কোন মহিলা ক্রিকেট টুর্নামেন্ট।
২০১৫ সালে, স্টেডিয়ামটিকে ১ম পাকিস্তান সুপার লীগ-এর ভেন্যু হিসেবে নির্বাচন করা হয়।
১৯০১-এর লোমহর্ষক চলচ্চিত্রের তালিকা
১৯০১ সালে মুক্তিপ্রাপ্ত ভৌতিক চলচ্চিত্রের তালিকা :
আহমদ মা'বাদ আব্দুল করিম
আহমদ মা'বাদ আবদুল করিম সুলেমান হাসান কুলাইবাতি হলেন মিশরীয় বংশোদ্ভূত একজন প্রসিদ্ধ ইসলামি ধর্মবিশারদ, আলেম ও অধ্যাপক। তিনি মূলত হাদিসশাস্ত্রের বিভিন্ন শাখায় অবদান রাখার কারণে ইসলামি বিশ্বে প্রসিদ্ধ হয়েছেন। কর্মজীবনে তিনি আল -আজহার বিশ্ববিদ্যালয়ের রিলিজিয়ন অ্যান্ড দাওয়াহ অনুষদের অধ্যাপক। তিনি ১৯৩৯ সালে মিশরের ফায়ুম জেলার শেখ সাদ গ্রামে জন্মগ্রহণ করেন।
শিক্ষাজীবন
শায়খ শিশুকালে গ্রামের মকতাবে পড়াশোনা শুরু করেন। তিনি প্রায় আট বছর বয়সে পবিত্র কোরআন মুখস্থ করা শুরু করেন। এরপর তিনি মকতাব থেকে প্রাথমিক বিদ্যালয়ে চলে আসেন। মিশরীয় প্রাথমিক বিদ্যালয়গুলিতে কোরআন মুখস্থ বিভাগের প্রচলন রয়েছে। সেখানে তিনি মুখস্থ বিভাগে হাফসের বর্ণনার সাথে কুরআন মুখস্থ করেন এবং এরসাথে পাটিগণিত, আরবি ভাষার বানান ও ব্যাকরণ এবং ক্যালিগ্রাফির কিছু নিয়ম শেখেন।
এরপর তিনি কায়রোর আল-আজহারের আওতাভুক্ত একটি ইনিস্টিউটে প্রাথমিক বিভাগে ভর্তি হন এবং একই ইনস্টিটিউটে পাঁচ বছর ধরে মাধ্যমিক পর্যায়ের অধ্যয়ন করেন। ১৯৬১ সালে তিনি আল-আজহারের মাধ্যমিক সনদ লাভ করেন। এরপর তিনি আল-আজহার বিশ্ববিদ্যালয়ের উসুলে দীন অনুষদে ভর্তি হন এবং ১৯৬৬ সালে তাফসির ও হাদীস বিভাগে উচ্চ ডিগ্রি (বিএ) অর্জন করেন।
পেশা ও কর্মজীবন
শাযখ ১৯৬৭ সাল থেকে মিশরেরে আওকাফ ও শিক্ষা মন্ত্রণালয়ের ইমাম, প্রচারক ও শিক্ষক। ১৯৭১ থেকে ১৯৭৯ খ্রিস্টাব্দ পর্যন্ত আল-আজহার বিশ্ববিদ্যালয়ের উসুলে দীন অনুষদের সহাকরী প্রভাষক, পরবর্তীতে প্রভাষক হন। এরপর তিনি উলুমুল হাদিস বিভাগের সহকারী অধ্যাপক এবং পরে অধ্যাপক হন। এছাড়া তিনি রিয়াদের কলেজ অফ ফান্ডামেন্টাল অফ রিলিজিয়নেও কর্মরত ছিলেন। তিনি ইমাম মুহাম্মদ বিন সৌদ ইসলামী বিশ্ববিদ্যালয়ে সমসাময়িক ধর্মীয় বিশ্বাস ও তাফসিরে বিভাগে কর্মরত ছিলেন। ১৯৯৯ সাল থেকে আল-আজহার ইউনিভার্সিটির ফান্ডামেন্টাল অব রিলিজিয়ন অ্যান্ড দাওয়াহ অনুষদের সহকারী অধ্যাপক।
সাহিত্য ও লেখালেখি
ড. আহমদ মা'বাদের প্রধান আগ্রহের বিষয় হল হাদিস শাস্ত্র এবং এই বিষয়ে তিনি বিস্তর লেখালেখি করেছেন।    তার উল্লেখ্যযোগ্য লেখনী হল:
হ্যালো, মাই ডলি গার্লফ্রেন্ড
হ্যালো, মাই ডলি গার্লফ্রেন্ড (フィギュアなあなた) ২০১৩ সালের জাপানি ইরোটিক প্রণয়ধর্মী চলচ্চিত্র। এটি পরিচালনা করেছেন তাকাশি ইসহি। প্রযোজনা করেন তাকাশি আসিওয়া এবং উজিকাৎসু ওমরি। অভিনয়ে ছিলেন তাসুকো উমোতো, কোকোনে সাসাকি, নাওতো তাকেনাকা, রুমি কাজামা, রিনা সাকুরাগি এবং ইয়ুকি মামিয়া।
চলচ্চিত্রটি ২০১৩ সালের ১৫ জুন জাপানে মুক্তি দেয়া পায়।
অভ্যর্থনা
২৩তম জাপন চলচ্চিত্র পেশাদার পুরস্কারে ৮ম শেষ্ট চলচ্চিত্রের জন্য পছন্দ করা হয়েছে এবং কিনেমা জুনপোর ২০১৩ সালের শীর্ষ ১০ জাপানি চলচ্চিত্রের মধ্যে রানার-আপ হয়েছিল।
সমালোচনামূলক সাড়া
স্ক্রীন ডেইলি পত্রিকায়, মার্ক অ্যাডামস চলচ্চিত্রের সমালোচনা করে মন্তব্য করেন।
মুম্বই এশিয়াটিক সোসাইটি
মুম্বই এশিয়াটিক সোসাইটি (প্রাক্তন এশিয়াটিক সোসাইটি, বোম্বে) হল মুম্বই, ভারত ভিত্তিক এশীয় শিক্ষার একটি শিক্ষিত সমাজ। এটি বোম্বের (পরবর্তীতে মুম্বই) সাহিত্যিক সোসাইটির প্রথম উৎস আবিষ্কার করেছিল ২৬ নভেম্বর ১৮০৪ সালে এবং স্যার জেমস ম্যাকিনটোস এটি প্রতিষ্ঠা করেছিলেন। এটি "দরকারী জ্ঞানের প্রচার, বিশেষত যেগুলো ভারত সম্পর্কিত" প্রচারের অভিপ্রায় নিয়ে গঠিত হয়েছিল। ১৮২৩ সালে লন্ডনে গ্রেট ব্রিটেন ও আয়ারল্যান্ডের রয়্যাল এশিয়াটিক সোসাইটি প্রতিষ্ঠিত হওয়ার পরে, বোম্বের লিটারারি সোসাইটি এর সাথে যুক্ত হয় এবং ১৮৩০ সাল থেকে রয়্যাল এশিয়াটিক সোসাইটির (বিবিআরএএস) বোম্বে শাখা হিসাবে পরিচিত ছিল। বোম্বে জিওগ্রাফিকাল সোসাইটি ১৮৭৩ সালে এর সাথে মিশে যায়, এরপরে বোম্বের অ্যানথ্রপোলজিকাল সোসাইটি ১৮৯৬ এর সাথে মিশে। ১৯৫৪ সালে এটিকে রয়্যাল এশিয়াটিক সোসাইটি থেকে আলাদা করে বোম্বের এশিয়াটিক সোসাইটি নামকরণ করা হয়। ২০০২ সালে, এটি এর বর্তমান নামটি অর্জন করে। এটি ভারতের কেন্দ্রীয় সরকারের বার্ষিক অনুদানের অর্থে পরিচালিত।
হোল্ডিংস
থাম্ব|এশিয়াটিক গ্রন্থাগার, ফোর্ট, মুম্বাই
সমাজের কার্যাদি
সোসাইটি কর্তৃক সম্প্রতি এডাপ্ট-এ-বুক প্রকল্পটি চালু করা হয়েছিল যা পৃষ্ঠপোষকদের বিরল বইয়ের তহবিল সরবরাহ করতে সহায়তা করে। সোসাইটি আর্থিকভাবে ১ কোটি রুপি (১ কোটি) লোকসান নিয়ে আছে। ইন্টারনেট থেকে তথ্যের পাওয়ার কারণে সাম্প্রতিক বছরগুলিতে সদস্যসংখ্যা উল্লেখযোগ্যভাবে হ্রাস পেয়েছে।